Nasir P. Ramlee

Teuku Mohammad Nasir bin Tan Sri Datuk Amar Dr. Teuku Zakaria atau dikenali sebagai Nasir P. Ramlee (23 November 1953 – 17 Disember 2008) ialah seorang komposer, pemuzik, pelakon dan penyanyi. Beliau juga ialah anak pelakon tekenal Malaysia, P. Ramlee. Ibu kandungnya ialah Junaidah HarisP. Ramlee: erti yang sakti, A. H. Ahmad Sarji, Pelanduk Publications, Jan 1, 1999 - Actors - 400 pages yang dikahwini P. Ramlee pada tahun 1950, tetapi berakhir dengan penceraian pada tahun 1954 selepas empat tahun sahaja. Adik-beradik beliau ialah Arfan (1954–1998).

Beliau pernah berkahwin sebanyak 3 kali bersama Mariati Abdul Rahman (bercerai), Rashidah Jaafar (bercerai), dan Suria (Surjangsih Abu Bakar). 

Hasil perkahwinan Nasir P. Ramlee dengan pelakon, Rashidah Jaafar, beliau mendapat dua orang anak, Natasya Nasir dan Najua Nasir.

Kerjaya
Nasir memulakan kerjayanya sebagai pemuzik di kelab malam sebelum menyertai label EMI sebagai penggubah muzik. Selepas itu, beliau berkhidmat sebagai penyelaras muzik kombo Istana Budaya (IB) sejak April 2002. Sepanjang berkhidmat di IB, Nasir banyak terbabit dalam persembahan anjuran kerajaan dan di peringkat antarabangsa. Antara pementasan yang pernah diarahkannya di IB ialah Suzana 60 dan Bonnie M Live In Kuala Lumpur pada 2006.

Nasir pernah bergandingan bersama Ahmad Daud, Normadiah, Aziz Jaafar dan Aziz Sattar dalam album Panca Sitara. Beliau pernah menghasilkan lagu untuk Herman Tino, Rosemaria Abdul Hamid dan Aman Shah. Antara lagu popularnya ialah Rindu Bayangan dendangan kumpulan Carefree.

Kehidupan peribadi
Nasir dilahirkan di Singapura pada 23 November 1953. Nasir mempunyai tujuh orang anak daripada tiga perkahwinannya. Bersama Surjangsih Abu Bakar @ Suria (isteri ketiga), Nasir mempunyai dua anak; Zaidi, dan Zakaria. Bersama isteri pertamanya Mariati Abdul Rahman; Nasir mempunyai tiga anak iaitu Gunina, Gunawan, dan Gurnarisasca. Bersama isteri keduanya, Rashidah Jaafar @ Gee; Nasir mempunyai dua anak iaitu Natasya dan Najua.

 Hubungan dengan P. Ramlee 
Secara amnya, Nasir berkata dalam satu temu bual bahawa hubungannya dengan bapanya agak renggang jika dibandingkan dengan anak-anak angkat P. Ramlee kerana menurut pendapat Nasir, beliau tidak ingin dilihat memilih kasih terhadap para anaknya. Kerenggangan hubungan sesama mereka menjadi ketara ketika dewasa, dan pernah mengkritik karya bapanya secara terus terhadapnya kerana sering terarah kepada tema romantis yang tidak kena dengan cita rasanya.

Kematian
Nasir P. Ramlee meninggal dunia pada usia 55 tahun pada 17 Disember 2008 akibat komplikasi haba dan kencing manis dan dikebumikan di Tanah Perkuburan Islam Jalan Ampang, Kuala Lumpur bersebelahan dengan kubur Allahyarham bapa P. Ramlee dan kedua-dua ibu tiri beliau, Allahyarhamah Noorizan dan Saloma.

Filemografi

Filem
TahunTajukDikreditkan sebagai WatakCatatan Pelakon  Komposer  1968 Anak Bapak   Jalil Filem pertama 1969 Kalau Berpaut Di Dahan Rapuh   Jalal 1970 Pancha Indera Harimau Berantai   Pelakon undangan  1983 Manis-Manis Sayang    1984 Pagar-Pagar Cinta    1985 Bujang Lapok Kembali Daa    Dirinya sendiri  1993 Fantasi    Encik. Rahman  Penampilan khas  2007 Budak Lapok    Zakaria (suara) Filem terakhir

Telefilem
 Tahun  Tajuk Watak  Saluran TV  2002 Menanti Hujan Teduh  Hakim Mahkamah VCD 2003 Pontianak Dot. Dot. Dot... 2: Jibam

Televisyen
 Tahun Tajuk Peranan Saluran TV Catatan 1969 Selamat Tinggal Mawarku TV1 2010 Biografi: P. Ramlee Dirinya sendiri  History Dokumentari 

Lihat juga
 P. Ramlee
 Junaidah Daeng Harris

Rujukan

Pautan luar


 Najua mirip P. Ramlee

Kategori:Kelahiran 1953
Kategori:Kematian 2008
Kategori:Orang Singapura berketurunan Melayu
Kategori:Muslim Singapura
Kategori:Pelakon lelaki Malaysia
Kategori:Penyanyi lelaki Malaysia
Kategori:Pelakon filem Malaysia
Kategori:Pelakon lelaki Malaysia abad ke-20
Kategori:Kematian akibat serangan jantung
Kategori:Kematian akibat penyakit kencing manis